cyanic-selkie/wikianc huggingface dataset:
ורבורג פינקוס
פעילות בישראל
בשנת 1999, נכנסה כמשקיעה בגרעין השליטה של חברת נס טכנולוגיות, לפי שווי של 195 מיליון דולר. ההשקעה של ורבורג פינקוס הייתה בהיקף של 35 מיליון דולר, והעניקה לה בתמורה 18% מנס טכנולוגיות. בשנת 2003 הגדילה את החזקותיה בנס ל-34%, לאחר עסקת רכישה שבוצעה בהחלפת מניות, עם חברת שירותי המיחשוב האמריקנית-הודית אפאר שגם בה הייתה ורבורג פינקוס בעלת מניות. בשנת 2004 הונפקה החברה בבורסת נאסד"ק. ורבורג פינקוס מכרה בהדרגה את מניותה, ויצאה סופית מההשקעה כאשר מכרה כ-9% מהמניות, תמורת ב-35 מיליון דולר, לתאגיד הבנקאות האמריקאי סיטיגרופ בשנת 2008.
בחודש יולי 2018, רכשה את חברת האשראי הישראלית, לאומי קארד, תמורת 2.5 מיליארד ש"ח.
ביר הדאג'
מקור השם
ליישוב כאמור יש שני שמות. ביר הדאג', הנפוץ יותר, וגם באר חיל. שני השמות מקורם בבארות הסביבה.
ביר הדאג', היא באר עתיקה המדופנת באבני גזית, בהן חריצים עמוקים שנחרצו במשך שנות השימוש הרבות בבאר. המים נשאבו במתקן אנטיליה, עליו מעיד מבנה קמרוני בעל פתחים בתקרתו, ושתי בריכות אגירה משני העברים הבנויות גזית ומטויחות. באר הדאג' נמצאת על הגדה המזרחית של נחל הבשור, וכ-2–3 ק"מ מבאר חיל. בגג הקימרון שני פתחים לשרשרת האנטיליה, ומערכת שקעים ותעלות לכיוון המים אל הבריכות. בפתח הקימרון תקועים היו שני אדנים של הרכבת הטורקית, לביטחון שואבי המים.
בנייה בלתי חוקית
נכון לשנת 2012 (כעשור לאחר אישור תוכנית המתאר), עדיין אין אף משפחה אחת שרכשה מגרש והתיישבה במקום כחוק. רק כרבע (1,200) מ-5,000 תושבי ביר הדאג' מצויים בגבולות תוכנית המתאר, ואף לא אחד מהם גר בתחומי המגרשים שמקצה התוכנית. כמו כן רבים מהתושבים מתגוררים ובונים מחוץ ליישוב, בשטחי המועצה האזורית רמת נגב, זאת למרות שתחום היישוב המוכר נמצא כולו במתחם המועצה האזורית נווה מדבר. על פי דודו כהן, חבר הוועדה להסדרת מדיניות ההתיישבות בנגב, שאר התושבים שיושבים מחוץ לגבולות העיר נמצאים במעטפת שלה, בפזורה היושבת על כ-20,000 דונם.
ניסיונות הפקחים לאכוף את החוק, לסרוק את השטח או להרוס בתים בלתי חוקיים חדשים, לוו באלימות, תקיפת שוטרים ואזרחים, יידוי אבנים, וונדליזם לטענת תושבי היישוב הקהילתי רתמים.
סראי
סראי העתיקה
"סרַאי העתיקה", או "סרַאי באטו" או "סרַאי-אל-מַקְרוֹס" ("אל-מקרוס" היא המילה הערבית ל"מבורך") הוקמה על ידי השליט המונגולי באטו ח'אן באמצע שנות 1240, ממזרח לנהר אחטובה, קרוב לכפר המודרני סליטרנויה.
גת גבעת חיים
המותג פריגת
המותג 'פריגת' הושק לקראת סוף שנות ה-70, בתהליך מיתוג מחדש ונחל הצלחה בפיתוח, ייצור ושיווק תרכיזים מבוססי פירות. בשנת 1980 נחנכה במפעל מערכת משוכללת לטיהור שפכים, המטפלת בשימוש חוזר של שפכים למחזור, אנרגיות מתחדשות וחקלאות. בשנת 1981 שבר המפעל שיא ייצוא חדש, עליו קיבל ציון לשבח מנשיא המדינה, יצחק נבון. במהלך אותה השנה קלט ועיבד המפעל כ-87 אלף טון פרי הדר גולמי, והטמיע שיטה חדשנית לשימור מוצרי פרי הדר. בשנת 1985 בהחלטה אסטרטגית, אוחדו כלל מוצרי המפעל המיועדים לשוק המקומי תחת המותג 'פריגת', ובשנת 1987 הוקמה במפעל מערכת PKL למילוי, סגירה ואריזת קרטונים מעוקרים. בשנת 1991 החל המותג לשווק חומרי גלם ומוצרים למדינות מזרח אירופה עם נפילת הגוש הקומוניסטי. לקראת סוף שנות ה-90 ייצרה החברה את ה"סחוטרי" - המשקה הראשון בישראל ללא חומרים משמרים, העשוי 100% פרי במהלך טכנולוגי מתקדם. בשנת 1995 עם הקמת מבשלת הבירה, עברה פריגת לייצור בקו מילוי חדשני ללא חומרים משמרים, וזאת לראשונה בישראל ועומד בכשרות הכשר הרב לנדא וOK.
רוברט אראמאיו
ביוגרפיה
אראמאיו נולד בנובמבר 1992 בעיר קינגסטון על ההול באנגליה והחל את קריירת המשחק שלו בגיל עשר בהצגה בבית הספר היסודי על באגסי מלון. בהמשך הצטרף להצגות התיאטרון "Hull Truck Youth Theatre" והופיע בשלוש הצגות, זאת לצד אחותו לאורה.
ג'ורג' מרפי
ביוגרפיה
מרפי נולד בניו הייבן שבקונטיקט וגדל על ברכי המסורת הקתולית-אירית, בנם של נורה לונג ומאמן האתלטיקה מייק מרפי. הוא התחנך בבית הספר התיכון טריניטי-פולינג השוכן במדינת ניו יורק, אחר כך ב"בית הספר פדי" המכין ללימודים גבוהים ולבסוף באוניברסיטת ייל שבעיר הולדתו. הוא עבד כמכונאי בתאגיד הענק פורד, ובנוסף ככורה, סוכן נדל"ן ורקדן במועדון לילה.
היבחרו של מרפי משכה את תשומת ליבו של הסאטיריקן טום לרר, שכתב עליו שיר ואף ביצע אותו, כתגובה להערות גזעניות כלפי אמריקאים ממוצא מקסיקני שנשא הסנאטור מרפי בעת שהביע תמיכה בתוכנית בראסרו: מרפי פעל רבות עבור רפובליקנים אחרים שהתמודדו לתפקידים ציבוריים. ב-1966 הוא אירח ארוחת ערב באטלנטה שבג'ורג'יה, כאירוע התרמה לחבר בית הנבחרים של ארצות הברית הווארד "בו" קלאווי, המועמד הרפובליקני הראשון לתפקיד מושל ג'ורג'יה מאז תקופת השיקום. בבחירות הכלליות, קלאווי גבר על המועמד הדמוקרטי לסטר מדוקס אך לא זכה ברוב קולות הבוחרים, ולבסוף בית המחוקקים של ג'ורג'יה בחר במדוקס לתפקיד. בשנים 1967 וב-1968 היה מרפי יושב ראש הוועדה הסנאטוריאלית הרפובליקנית הלאומית. במהלך כהונתו בסנאט אובחן כבעל סרטן הגרון, והיה צורך בהסרת חלק מגרורותיו. עד סוף ימיו לא יכול היה לדבר אלא ללחוש.
אלינור גלנוויל
עבודה אנטומולוגית
במהלך השנים, גלנוויל שלחה לפטיבר קופסאות של דגימות פרטים הנעוצים בעדינות בסיכה, ואספה חרקים פחות מוכרים מרחבי אנגליה וויילס בכדי שפטיבר יקטלג אותם ויחלוק עם הקהילה האנטומולוגית. אחת הקופסאות שלה כללה את הדגימה הידועה המוקדמת ביותר של הפרפר ירקי אירופי (Callophrys rubi). עבודתה עזרה לפטיבר להשלים את קטלוג החרקים הבריטי שלו Gazophylacium naturae et artis, והוא הביא לה קרדיט ואזכור בטקסט. אחת הרשימות המקומיות הראשונות של חרקים בריטיים, שנאספה על החרקים בבריסטול, מיוחסת לגלנוויל.
מוות ומורשת
לא מרוצה מהצוואה, בנה הבכור של גלנוויל, פורסט, ערער על המסמך בבית המשפט לאחר מותה. הוא טען שאמו הייתה מטורפת בזמן יצירת הצוואה, ושוכנעה להוריש את הונה לדודן שלה, הנרי גודריק, באמצעות האמונה ההזויה שילדיה הוחלפו לפיות. עדים העידו שגלנוויל הפגינה התנהגות מוזרה כמו הכאת שיחים עבור זחלי חרקים, התלבשות "כמו צועניה", ויציאה החוצה ללא כל בגדים הנחשבים מתאימים לגברת, בשנת 1712 בוטלה צוואתה מסיבות של אי שפיות, מה שהותיר את פורסט להפוך לבעלים החוקיים של אחוזת טיקנהאם.
ג'ון לאנדי
ביוגרפיה
לאנדי, יליד מלבורן, קיבל בשנת 1954 תואר במדעי החקלאות מאת אוניברסיטת מלבורן.
דויד דה חאה
דויד דה חאה קינטנה (בספרדית: David de Gea Quintana; נולד ב-7 בנובמבר 1990) הוא כדורגלן ספרדי המשחק בעמדת השוער בנבחרת ספרד.
אתלטיקו מדריד
זמן קצר לאחר מכן הפך דה חאה לשוער ראשון ופתח בהרכב של אתלטיקו מדריד, אשר זכתה בליגה האירופית, אחרי ניצחון במשחק הגמר 2:1 על פולהאם. בעונת הוסיף דה חאה להיות השוער הראשון בקבוצתו. בין היתר עצר פנדל של דייגו מיליטו ובכך העניק לקבוצתו את הסופר קאפ האירופי. השתלבותו כשוער הראשון של אתלטיקו מדריד בגיל צעיר והיכולת הגבוהה שהפגין הקנו לו חשיפה עולמית, וכבר בראשית העונה פורסם על התעניינותה של מנצ'סטר יונייטד בשחקן.
El Dorado (אלבום של שאקירה)
El Dorado (בעברית: אל דוראדו) הוא אלבום האולפן ה-11 של הזמרת הקולומביאנית שאקירה. האלבום יצא לאור ב-26 במאי 2017, על ידי חברת התקליטים סוני מיוזיק לטין. את האלבום הקליטה שאקירה בין מרץ 2016, למרץ 2017. מתוך האלבום יצאו חמישה סינגלים; "Chantaje", Me Enamoré", "Perro Fiel", "Trap" ו-"Nada", וצורפו אליו שלושה דואטים אותם שאקירה כתבה, הלחינה והפיקה.
מיקומי שיא
האלבום זכה להצלחה עולמית במצעדים ובשיאו הצליח להגיע אל המקום ה-1 במצעד האלבומים הלטיניים, ובמצעד אלבומי הפופ הלטיניים.
מישיק קזאריאן
ביוגרפיה
בשנת 1970 סיים מישיק קזאריאן את הפקולטה לפיזיקה כללית ויישומית של המכון לפיזיקה וטכנולוגיה במוסקבה במומחיות באופטיקה וספקטרוסקופיה. מאז 1970 הוא עבד במכון לבדב לפיזיקה וכן במחלקה ללומינסנציה כחוקר מוביל. בשנת 1975 הגן על עבודת הדוקטורט שלו ובשנת 1989 זכה בתואר פרופסור.
קולגייט-פלמוליב
קולגייט-פלמוליב (באנגלית: Colgate-Palmolive) הוא תאגיד אמריקאי לייצור תמרוקים, סבונים, חומרי ניקוי, משחת שיניים ומברשות שיניים וחומרים לרפואה וטרינרית ומזון חיות בית (תחת המותג Hill). החברה נודעה גם במימון תוכניות רדיו וטלוויזיה ובתרומתה להקמת אוניברסיטת קולגייט בניו יורק. בין מותגיה אלמקס, חומרי ניקיון אג'קס, ספיד-סטיק, SoftSoap ,Teen Spirit ועוד.
לאחר האיחוד
החברה פעילה ב-200 מדינות ונסחרת בבורסה לניירות ערך בניו יורק ובבורסה של הודו.
אשר ביטנסקי
לייבלה
בשנת 2002 הקים ביטנסקי את הלייבל "לייבלה" בהתמקדות על מוזיקת אינדי ועל כל מה ש"אחר" במוזיקה. לייבלה היה מן הראשונים בעולם שנסמך בכל פעולותיו על רשת האינטרנט והכריז על עצמו כ"לייבל ללא נייר". בין האמנים שיצירותיהם הופצו בלייבל: דין דין אביב, עדינה אבן זוהר, אלעד אדר ואלון אולארצ'יק, אלעד אדר ואבי גרייניק, רועי אדרי, איזבו, בן אילון, ליאור אלבו, נפתלי אלטר, אילנה אליה, אנסמבל גלעד אפרת, ענב אפרת, צבי בומס, אבי בללי, יוסי בנאי, יונתן בר גיורא, אבטה בריהון וענת פורט, שירה גבריאלוב, רוני גינוסר, רוני גינוסר וגון הלוי, איתמר גרוס, טובה גרטנר, יעל גרמן, נעמי דהן, מוטי דיכנה, ארא דינקג'יאן, צליל דנין, רעואל דניר, הבנות נחמה, היהלומים, מיקה הרי, קובי ויטמן, טניה וינוקור, ערן ויץ וכרמי זיסאפל, מירי זומרפלד, קרן טננבאום, חנן יובל, ילדי השדה, הילה כהן אלעזר, סלעית להב, אלי מגן ועדי רנרט, שרון מולדאבי, עקבות בחול – הפרויקט של דויד מונסונגו, קולותשובה – הפרויקט של דויד מונסונגו, מיקהמיקה – מיקה שדה ומיקה הרי, דוד מנחם, אסי מסקין, אלון נדל, נתנאלה, דניאל סלומון, דניאל סלומון ויסמין לוי, ירון ספיבק, עמוס עבר הדני, דנה עדיני, ניצן עין הבר, רינת עמנואל, ערפדי הראגטיים, רובי פאייר, אלכס פולק, אילן פוסטופצקי, ענת פורט, יוסי פיין ובן אילון, זוהר פרסקו, ז'וקה פרפיניאן, רון פרץ, אביה קופלמן, עומר קפלן, סיון קרצ'נר, נעה קשפיצקי, החזן אודי שפילמן, יובל שפריר, צבי שרף, דן תורן, Bonafide3000,QuatRio ואבא, שם הבמה של אשר ביטנסקי.
יצירה אישית
ב-1998 הוציא ביטנסקי לאור אלבום תחת הפסבדונים "אבא" בהפקה מוזיקלית של רן שם טוב. האלבום נקרא "The Best of ABA" ובו שירים בהלחנתו ובביצועו, ואף במילותיו בחלקם הגדול. הוא כלל גרסת כיסוי של ביטנסקי ל"מה יהיה בסופנו" ושירים חדשים: "המירוץ", "בלוז קטן של אותיות" (מילים ולחן של ביטנסקי), ולחנים לשני שירי משוררים: "וזה לא מה ש..." של יונה וולך ו"גשם יורד על פני רעי" של יהודה עמיחי. לצידם צרף לאלבום ביצוע חדש לשירה של אחינועם ניני "היא".
רוטרי ישראל
תחרות הנואם הצעיר ע"ש דורון דנקנר
תחרות רוטרי הנואם הצעיר החלה ברוטרי אשדוד בשנת 1988. במסגרתה משתתפים תלמידים רבים מרחבי הארץ, החל בכיתה ה' ועד כיתה י"ב, במטרה לקדם את תרבות הדיבור בקרב הנוער. התחרות קרויה על שמו של דורון דנקנר ז"ל שהיה הזוכה בתחרות הראשונה ונפטר כמה חודשים לאחר הזכייה ממחלת הזאבת.
ספר גלגל הזהב
ספר "גלגל הזהב" מהווה סמל-סטטוס בקהילת רוטרי. כל נשיא יוצא נרשם בספר זה ומקבל תעודת הוקרה. עם זאת, הרישום פתוח גם לבני אדם שאינם חברים בארגון.
ההכנסות מרישום ב"ספר גלגל הזהב" משמשות כהכנסות לעמותת רוטרי ישראל שמסייעת למועדוני האזור לקדם פעילויות הומניטריות למען הקהילה.
נגיד רוטרי ישראל
בראש הארגון בישראל עומד נגיד (Governor). הנגיד, בדומה לכלל בעלי התפקידים בארגון, נבחר לכהונה בת שנה אחת.להלן שמות הנגידים לפי שנת רוטרי:
מצנם
ההיסטוריה של המצנם
במהלך שנת 1913 רשמו לויד גרופ קופמן ורעייתו הייזל, פטנטים רבים על מקלים שונים. באותה שנה נוסדה חברת "קופמן ובניו מוצרי חשמל". קופמן המציא מנגנון חשמלי שמסוגל להפוך את הקלי באופן אוטומטי. עד אז הפיכת הלחם במקלה נעשתה באופן ידני. קופמן המציא גם את התנור החשמלי ומגש הקרח הגמיש מגומי, שגם הם יוצרו במפעלו.
בריג'טה בארט
אלופת העולם ותוצאת השנה בעולם
בתחרות שנערכה בדה מוין, איווה ב-22 ביוני 2013 קבעה בארט בקפיצה לגובה שיא אישי חדש ואת תוצאת השנה בעולם, 2.04 מטר. חודשיים לאחר מכן, באליפות העולם שנערכה במוסקבה, רוסיה באוגוסט אותה שנה היא זכתה במדליית זהב בקפיצה לגובה בתוצאה של 2.00 מטר, לפני אנה צ'יצ'רובה מרוסיה ורות בייטייה מספרד שזכו בצוותא במדליית הכסף בתוצאה של 1.97 מטר. בפברואר 2019 נשללה מדליית הזהב מסבטלנה שקולינה מרוסיה בשל אימרוץ והועברה לבארט.
אמי טאן
ביוגרפיה
אמי טאן נולדה ב-1952 באוקלנד קליפורניה לאביה ג'ון, מהגר מסין, מהנדס חשמל שהפך לכומר בפטיסטי, ואמה דייזי, מהגרת מסין ששמרה על אמונות סיניות ברוחות רפאים, קללות ועין הרע.
טאן למדה ב-5 מכללות, ביניהן אוניברסיטת העיר סאן חוזה ובאוניברסיטת ברקלי - וקיבלה תעודת B.A באנגלית ובלשנות וכן – M.A בבלשנות, שניהם מאוניברסיטת קליפורניה בסן חוזה. עבדה כמומחית לפיתוח שפה אצל ילדים עם מוגבלות, ולאחר מכן כמנהלת פרויקט של משרד החינוך של ארצות הברית, של ילדים לקויי למידה. בשנת 1983 עבדה ככותבת עסקית פרילנסרית של חברות טלקומוניקציה כמו IBM ו-AT&T.
אדמונד ספנסר
אדמונד ספנסר (באנגלית: Edmund Spenser; 1553/1552, לונדון - 13 בינואר 1599) היה משורר ומלומד אנגלי. נודע ביצירתו "מלכת הפיות", אפוס רומנטי אלגורי שהשפיע על השירה האנגלית לדורותיה. נחשב לאחד מגדולי המשוררים האנגלים.
לוח שנת הרועים
"לוח שנת הרועים" חובר בהשפעת המשוררים הפסטורלים: ורגיליוס, תאוקריטוס, מנטואן, וקלמאן מארו. היצירה עוסקת במוסר, באהבה, בשירה, באורח חיים כפרי, והכל מתוך השקפת עולם פוריטנית. היצירה חוברה בלשון ארכאית (ביחס לתקופה האליזבתנית, כל שכן להיום) ויש בה גם תחדישים, שנשמעים כמו מילים ארכאיות. קיימות סתירות בין הטקסט של המשורר לבין האיורים, והפירושים המלומדים והאירוניים של אי. קיי, שלפעמים אינו מדייק בהבנת הטקסט. במהלך הדורות ניסו לזהות מיהו אי. קיי, ויש סבורים שהיה זה ספנסר עצמו.
קולין קלאוטס חוזר שוב הביתה
בשנת 1595 ספנסר הוציא לאור את האקלוג הפסטורלי-סאטירי-אלגורי "קולין קלאוטס חוזר שוב הביתה". כתב פאלגרייב: "קולין קלאוט הוא מהיצירות המעניינות ביותר של ספנסר, לא רק בתכניו, אלא גם בטיפול בהם. בכך הוא מודל של הסגנון 'האמצעי', שלא מצוי מאז בספרותנו אלא לעיתים נדירות, ועד כמה שקריאתי מגעת גם לא הוצג קודם לכן כראוי; סגנון, המאוזן באופן כללי, אך לעולם לא נוגע בפרוזה, וכשנדרש מסוגל להמריא כעפרוני, בלי מאמץ וללא הפרת ההמשכיות, לשמי השמיים של דמיון שירי... שיר כזה ראוי 'ליצור תקופה' באופן לא פחות משפיע מ-'לוח שנת הרועים' או מ-'מלכת הפיות'; בעוד הריאליזם שלו והעושר בפרטים של חיים וספרות עכשוויים, ראוי ויתגמל לימוד כללי".
חוקי אקסטרים (2020)
Raw
לילה לאחר מכן בתוכנית Raw, סת' רולינס התגאה במעשיו ובניצחון שלו על ריי מיסטריו, ואף האשים את הקהל של ה-WWE על מעשיו הנוראיים עד שאליסטר בלאק קטע אותו. בלאק גינה את מעשיו של רולינס במהלך השבועות הקודמים, מה שהוביל לקיום קרב בין השניים, שבו רולינס יצא עם ידו על העליונה לאחר ששם לעצמו למטרה לפגוע בידו של בלאק. לאחר הקרב, רולינס ומרפי המשיכו לתקוף את בלאק ואת ידו הפצועה. עקב מעשיו של רולינס כלפי אביו, ריי, בנו של האחרון, דומיניק איתגר את רולינס לקרב ביניהם באירוע סאמרסלאם, אתגר שאליו רולינס נענה בחיוב לאחר שהוא ומרפי תקפו את דומיניק בעזרת יותר משלושים מכות של מקל במבוק ב-3 באוגוסט בפרק של התוכנית. ב-16 באוגוסט, התניית הקרב בין השניים שונתה לקרב חוקי אקסטרים.
אל מריאצ'י
הסרט נכתב, צולם, הופק, בוים ונערך על ידי רוברט רודריגז, אמריקאי ממוצא מקסיקני. זהו סרטו הראשון באורך מלא של רודריגז, שהיה בן 23 בעת הפקתו. הסרט הופק בתקציב של 7,000 דולר בלבד, ויועד במקור לשיווק בשוק הווידאו הביתי בספרדית. רודריגז תכנן שהסרט ישמש אותו לתרגול ולרכישת ניסיון לקראת יצירת סרטו המשמעותי הראשון כבמאי הוליוודי. עם זאת, בבואו למכור את הסרט לחברות הפצה, הצליח לעורר אצלן עניין, וחתם על חוזה להפצת הסרט עם חברת קולומביה, שהשקיעה בו כ-200,000 דולר נוספים כדי להתאימו להצגה בקולנוע.
צילום והפקה
חלק מהאלמנטים בסרט אולתרו תוך כדי צילום, לרבות אתרי צילום מעניינים ואלמנטים נוספים שנקרו בדרכם של אנשי הצוות כשעברו בין אתרי הצילום. כך למשל, נתקל ריינול מרטינס, השחקן החובבני שגילם את דמותו של אזול, בצב בכביש המהיר בכניסה לאקוניה. הוא הציע לרודריגז לשלב את הצב בסרט, והרעיון מצא חן בעיניו. כך, בתחילת הסרט, בסצנה שבה המריאצ'י הולך על כביש נטוש בכניסה לאקוניה, הוא נתקל בצב, שמתכנס בשריונו בעת שהמריאצ'י ממשיך בדרכו. הצב אף מופיע שוב בסצנת הסיום, בעת שהמריאצ'י עוזב את אקוניה כשהוא רוכב על אופנועה של דומינו אל עבר האופק. על אף שהצב כלל לא הופיע בתסריט, הוא הפך, בסופו של דבר, למעין מטפורה לדמותו של המריאצ'י, כאדם בודד שנאלץ להגן על עצמו בסביבה עוינת. הצב אף הפך לסמל המזוהה עם הסרט, והופיע על כרזת ההפצה שלו. בנוסף, בעת נסיעה בכביש המהיר לאקוניה, נתקלו גאיארדו ורודריגז בדוכן למכירת משקה קוקוס שמצא חן בעיניהם. הם עצרו וצילמו תוך כמה דקות סצנה שבה המריאצ'י ניגש לדוכן וטועם ממשקה הקוקוס שנמכר בו, בבואו אל העיירה אקוניה. בנסיעתם משם הבין רודריגז כי שכח למעשה לצלם כיצד משלם המריאצ'י על המשקה, ועל כן הוסיפו בתחילת הסרט הסבר לכך בקריינות רקע של המריאצ'י, שבה הוא אומר שבאקוניה מקבלים את פני הבאים לעיירה במשקה קוקוס חינם.
תגובת הקהל והמבקרים
ב-2011 הוכרז על ידי ספריית הקונגרס כסרט הראוי לשימור ונוסף לארכיון הסרטים הלאומי של ארצות הברית, על שום היותו בעל חשיבות תרבותית, היסטוריה או אסתטית.
סרטי המשך
כאמור, רודריגז תכנן מלכתחילה לתאר את עלילותיו של המריאצ'י בטרילוגיה שתופץ לשוק הווידאו הביתי ותשמש עבורו תרגול לקראת קריירה הוליוודית כבמאי. כבר בעת חתימת הסכם ההפצה בין רודריגז לחברת קולומביה, תוכנן סרט המשך ל"אל מריאצ'י", ואכן בשנת 1995 יצא סרט ההמשך "דספרדו", שמתאר מסע נקמה של המריאצ'י על מותה של דומינו אהובתו. בסרט מככבים אנטוניו בנדרס, שמגלם את המריאצ'י, והשחקנית סלמה הייק, שזכתה לחשיפה בינלאומית לראשונה בסרט זה. בסרט גם מופיע קרלוס גאיארדו, בתפקיד אורח כחברו של המריאצ'י, קמפה. הסרט הופק בתקציב גדול יותר, של 7,000,000 דולר, שאף הוא נמוך יחסית לסרט הוליוודי. הסרט השלישי והאחרון בטרילוגיית מקסיקו הוא "היו זמנים במקסיקו", שיצא בשנת 2003, ובו המריאצ'י, שוב בגילומו של בנדרס, יוצא למסע נקם בליווי סוכן CIA מושחת (ג'וני דפ), לאחר שאיבד שוב את אהובתו. סרט זה הופק בתקציב של 29 מיליון דולר.
ג'ואנה דייוויד
ביוגרפיה
ב-1978 שיחקה בתפקיד הראשי של גברת דה-וינטר בעיבוד לרומן "רֶבֶּקָה" של דפנה דה מוריה ואת דמותו של מר דה-וינטר גילם ג'רמי ברט. כעשרים שנה אחר כך גלמה בתה אמיליה פוקס את אותה דמות בעיבוד מחודש לרומן.
ב-2005 השתתפה בגרסה טלוויזיונית של "בית קדרות" מאת צ'ארלס דיקנס בתפקיד גברת בייהם באדג'ר. ריצ'רד גריפית'ס שיחק בסדרה בתפקיד מר בייהם באדג'ר.
בעטיפה של ממתק
האלבום מתאפיין בסגנון יותר שחור מהאלבום הראשון והרבה יותר להיטי וקליט, כדי לפנות לקהל הצעיר שנמרוד רשף הביא איתו מערוץ הילדים. האלבום היה פריצת הדרך של הלהקה לקהל הרחב, והוא חשף את הלהקה לפרסום רב ולמעריצים רבים. הלהיט הגדול מהאלבום הוא "תתקעו בחצוצרה" שמבוצע על ידי שבק ס ופישי הגדול. השיר יצא כסינגל והופק לו קליפ.
רומניה במלחמת העולם הראשונה
שאיפות רומניה ודעת הקהל שלה
בתקופת מלכותו הממושכת של מייסד המלוכה הרומנית, קרול הראשון, מלך רומניה, שהיה גרמני ומקורב למשפחה השלטת באימפריה הגרמנית, נוצרו קשרים קרובים ושיתוף פעולה בין שתי המדינות. לעומתו, העם הרומני ראה את עצמו חלק ממשפחת העמים הלטיניים ובן ברית של העמים הלטיניים ובעיקר של צרפת.
באורו
באורו (בפורטוגזית: Bauru) היא עיר במרכז מדינת סאו פאולו שבברזיל.
רומניה במלחמת העולם הראשונה
חימוש צבא רומניה
לרומניה לא הייתה תעשיית נשק ותעשיית התחמושת שלה הייתה קטנה ולא מסוגלת לספק את צורכי צבאה. לפני פתיחת מלחמת העולם הראשונה לצבא הרומני היו חוסרים גדולים בנשק ובעיקר בתחמושת. נעשו ניסיונות להגדיל את תעשיית התחמושת המקומית ונחתמו חוזים ליבוא נשק ותחמושת ממערב אירופה. עם פתיחת המלחמה ספקיות חומרי הלחימה נמנעו מאספקתם עד לקביעת עמדתה של רומניה והתחייבותה ללחום לצדן. לאחר הצטרפות רומניה למדינות ההסכמה, עדיין משלוחי הנשק נזקקו לזמן רב, כדי לעבור דרכים ארוכות ממערב אירופה לרומניה, דרך נמלי צפון אירופה לרוסיה ומשם לרומניה או דרך איראן לרוסיה ומשם לרומניה. המשלוחים עברו קיצוץ על ידי שודדים שגנבו מהם בזמן מעברם ברכבות ברוסיה ועל ידי צוללות גרמניות שהטביעו ספינות שהובילו את הנשק והתחמושת. רק באביב 1917 הגיעו המשלוחים הראשונים לרומניה. לפני הגעת המשלוחים עמדו לרשות הצבא הרומני רק 614 מקלעים (הנשק המתקדם של התקופה), מתוכם 413 מקלעי שדה, 161 מקלעי עמדה ועוד 40 מקלעים של אסקדרוני הפרשים. מלאי התחמושת של רומניה סיפק רק 143 כדורים לכל מקלע. גם מצב הציוד ולבוש החיילים הרומנים היה לא טוב - חייל מגויס נתבע להגיע עם שתי מערכות של לבוש תחתון מהבית ולרבים מהם לא היו נעליים, אלא אופינצ'י.
מתחם דולות
מתחם דולות
לאורך שוליו הצפונים גובל מתחם דולות במבנים גאולוגיים קדומים יותר, החגורה הירוקה של איליי (Ely Greenstone belt), חגורה געשית מעידן הארכאיקון שסלעיה נחשבו פעם כסלעים הקדומים ביותר שנחשפו על פני כדור הארץ, והרכסים מכילי עפרות הברזל: רכס מסאבי (Mesabi Range), ורכס גנפלינט (Gunflint Range), עפרות שהושקעו כחלק מחבורת אנימיקי (Animikie Group) מאורוגנזת פנוקאן (Penokean orogeny), אירוע שיצר רכסי הרים בתקופת הפלאופרוטרוזואיקון. על פי ההשערה המקובלת היו שני רכסי הרים אלו פעם רכס רצוף אחד, אבל המאגמה הפולשנית של מתחם דולות אפתה וקברה את מרכז הרכס והפרידה אותו לשני הרכסים של ימינו.
קספר קוזלובסקי
קריירת מועדונים
ב-5 בינואר 2022 חתם בברייטון אנד הוב אלביון מהפרמייר ליג והושאל מיידית לרויאל אוניון סן-ז'ילואז מליגת העל הבלגית עד לסיום העונה.
דברים מוזרים: הצל הראשון
פיתוח
ב-1 במרץ 2023, אושרה רשמית הפקתו של המחזה; עוד נמסר כי דלדרי שקד במשך כשנה על פיתוח אפקטים מיוחדים וויזואליים עבור המחזה. בנוסף, אושר כי עלילת המחזה תניח את היסודות לתחילת אירועי הסדרה, וכן תכיל את המפתח לסיומה.
הפצה
המחזה עתיד לעלות על במת תיאטרון פיניקס שבתיאטראות וסט אנד, לונדון, בשלהי שנת 2023. בנוסף, אושר כי מכירת הכרטיסים עתידה להתחיל באביב 2023.
פרידריך פון שטרובה
חייו
בשנת 1826 פון שטרובה קיבל את מדליית הזהב של החברה האסטרונומית המלכותית, בשנת 1832 נבחר לאקדמיה הרוסית למדעים ובשנת 1833 נבחר להיות חבר באקדמיה השוודית למדעים.
ננגה-אבוקו
גאוגרפיה
העיירה ממוקמת כ-132 ק"מ מבירת המדינה ומבירת האזור יאונדה. בנוסף היא נמצאת על גדות הנהר סאנגה.
היכל התרבות דאגון אומאייב
שם
הוחלט לקרוא על שם הארמון לכבודו של דאגון אומאייב (1943–2019), שחקן תיאטרון וקולנוע סובייטי ורוסי, שחקן תיאטרון הדרמה הממלכתי הצ'צ'ני על שם גיבור ברית המועצות חנאפשה נוראדילוב, אמן העם של קברדינו-בלקריה, צפון אוסטיה, אבחזיה והרפובליקה הסוציאליסטית הסובייטית האינגושטית-צ'צ'נית, אמן הכבוד של רוסיה.
ליברה אופיס
פיתוח
קוד המקור של ליברה אופיס נמצא במספר מאגרי גיט. זאת בניגוד למאגר מרקוריאל בודד שבו השתמשו ב־OpenOffice.org.
קינף
מערכת השורשים
לקינף יש מערכת שורשים ארוכה יעילה ועמוקה יחסית, היא מסתעפת ומתפשטת לרוחב ולעומק, ומאפשרת לצמח להסתגל לאקלים שחון. נוסף לכך, הקינף עם מערכת שורשיו נחשב משתמש מצוין של חומרי הזנה שיורית מגידולים קודמים (מחזור זרעים).
סיבים
הסיבים בקינף נמצאים (שלא כמו כותנה, בה הסיבים בפרי). במעטה החיצוני (הקליפה) ובלבת הגבעול. גודלם וקוטרם של הסיבים שונה על פי המיקום בקליפה או בליבה. הטבלה הבאה ממחישה את הפילוג והמבנה של הסיבים על פי המיקום בצמח. עיסת נייר מיוצרת מכל הקנים/הגבעולים, ועל כן מכילה שני סוגי סיבים מהקליפה ומהליבה. איכות העיסה דומה לזו המופקת מעץ.
תפוקה עולמית
הטבלה שלמטה מתמצתת את פילוג תפוקת הסיבים מקינף בין השנים 2007 עד 2010. זאת על פי דו"ח של International Jute Study Group (IJSG) שמקומו בבנגלדש. הדו"ח נערך בשנת 2012.
ייצור נייר מקינף
על פי דוחות ממקורות שונים נראה כי צריכת האנרגיה לייצורה של עיסת נייר מקינף היא כ -20% פחות מזו הנדרשת לייצורה של עיסת מעץ, זאת בעיקר בשל תכולת ליגנין נמוכה של קינף. ברבים מן המתקנים המשמשים להפקת עיסת נייר מעצי אורן ממדינות הדרום של ארצות הברית, מתבצעת כיום הסבה והתאמה כדי שניתן יהיה להשתמש בהם בסיבים המופקים מקינף.
דייוויד בראואר, לשעבר מנכ"ל מועדון סיירה, בספר הסביבתי האוטוביוגרפי למחצה שלו ששמו: Let the Mountains Talk, Let the Rivers Run: A Call to Save the Earth, בהוצאת: (1995, Harper Collins) בפרק 8 של הספר שכותרתו: "Forest Revolution" המליץ על ייצור נייר מסיבי קינף, בספר הוא פירט את היתרונות הרבים של ייצור מקינף על פני ייצורו מעץ. מהדורתו הראשונה של ספר זה הודפסה על נייר אשר יוצר מסיבי קינף.
יעקב ארז (קצין)
ביוגרפיה
ארז נולד בברסט שבפולין בשם יעקב אייזנבאום, כבן יחיד להוריו. בפרוץ מלחמת העולם השנייה נמלט עם הוריו לברית המועצות. אביו גויס לצבא האדום והוא עבר את תקופת המלחמה עם אמו באוזבקיסטן. ב-1948 עלה עם משפחתו לארץ ישראל באונייה "נגבה". המשפחה התגוררה במשך שנה במעברת דורה בנתניה ולאחר מלחמת העצמאות עברה ללוד.
ארז היה נשוי לאטי עד פטירתה, ואב לארבעה.
מפלגת השינויים (רוסיה)
מיתוג מחדש
גודקוב אמר כי המטרה העיקרית של המפלגה יהיה השגת מושב בפרלמנט - בבחירות לפרלמנט בשנת 2021. Gudkov גם ציין כי בין יוזמות המפלגה במקרה של קבלת מושב יהיה ביטולו של סעיף 282 של הקוד הפלילי של הפדרציה הרוסית "אודות הקיצוניות", כמו גם חיזוק הבקרה הפרלמנטרית על רשויות אכיפת החוק. כנס הייסוד של "מפלגת שינוי", התקיים ב-23 ביוני 2018.
פרשת הירי בבריאונה טיילור
האירוע
ב-13 במרץ 2020, שלושה שוטרים מתחנת המשטרה בלואיוויל, ברט הנקיסון, ג'ונתן מטינגלי ומיילס קוסגרוב, הגיעו להוציא לפועל צו חיפוש מסוג "ללא התראה" (no knock" warrant", כלומר ללא דפיקה מקדימה בדלת) בביתה של בריאונה טיילור ובן-זוגה, קנת ווקר. השוטרים הגיעו בלבוש אזרחי. עם כניסתם לדירה, התפתח קרב יריות בין השוטרים לבין ווקר, שהחזיק אקדח ברישיון. ווקר טען כי סבר שהיה מדובר בפורצים. טיילור נורתה שמונה פעמים, ומנגד ג'ונתן מטינגלי נפצע גם הוא.
שושנה בן עדי
שושנה בן עדי (נולדה בשנת 1944) היא משוררת ופסלת העוסקת בפיסול פיגורטיבי ורישום.
ביוגרפיה
בן-עדי נשואה ואם לשניים.
מרתה ואגו
ביוגרפיה
היא הובאה למנוחת עולמים בבית הקברות היהודי ברחוב קוזמה בבודפשט.
גירוש יהודי אנגליה
הגירוש
היותה של אנגליה אי ללא גבולות יבשתיים עם מדינות אחרות איפשרה פיקוח הדוק יחסית על ההגירה ומנעה מיהודים לשוב למקום במשך כ-350 שנה.
כונתילת עג'רוד
תולדות מחקר האתר
בין השנים 1974–1976, בעת שהיה חצי האי סיני בשליטת ישראל, נחפר האתר על ידי משלחת שכללה מתנדבים, רובם אנשי המדור לידיעת הארץ בתנועה הקיבוצית, בראשות הארכאולוג זאב משל ובסיועם של קציני מטה ארכאולוגיה של צה"ל בסיני, אבנר גורן ובנימין זאס.
זיהוי תושבי האתר וחשיבות הממצאים
השערה זו זיהתה את האתר כיישוב השייך לממלכת ישראל, בין היתר משום אזכור העיר שומרון, בירת ממלכת ישראל, בממצאים האפיגראפיים, וכן משום הדרך בה שימש הרכיב התאופורי של שם יהוה בשמות האנשים, שבישראל הוא קוצר מ"יהו" ל"יו". כך גם נפוצה בממלכת ישראל הצורה המקוצרת "יהו" לשם "יהוה".
לבוש חרדי
סגנונות לבוש אופייניים לפי זרמים ופלגים
ניתן לחלק את הזרם החסידי לארבע קבוצות עיקריות מבחינת אופי לבושן:
דאשיקל
דאשיקל (או דאשיק) הוא כובע קטיפה, דומה לתרבוש נמוך בצבע שחור עם מצחייה קטנה, על שמה הוא נקרא בפי העם "קסקט" (או קאסקעטל). חובשים אותו בדרך כלל ילדי החסידויות ההונגריות והגליציאניות בשבת ובחג. ישנן חסידויות שבהן גם נערים בגילאי ישיבה קטנה חובשים אותו, מטעמי חיסכון.
מכנסי חצי
אדמו"רי סאטמר, נדבורנא, בעלזא, באבוב ואחרים נוהגים ללכת עם מכנסי חצי וגרביים לבנים גם בימות השבוע.
פרטי לבוש לגברים בזרם הליטאי
לבושם של היהודים הליטאים עד לסוף המאה ה-19 לא היה שונה בצורה משמעותית מלבושם של היהודים החסידים. מי שהוביל לשינוי בצורת הלבוש היה ר' נתן צבי פינקל, יוצרה של שיטת סלובודקה הדוגלת בערך של גדלות האדם בתנועת המוסר.
פראק
פראק (נהגה: frak), (המילה קשורה למילה גרמנית Frock) הוא לבוש הדומה לרעקל, מעיל ארוך שחור המגיע עד הברך. בשונה מהרעקל יש לו שסע ארוך מאחור ושני כפתורים בתחילת השסע. לובשים אותו בימות החול נכבדי הליטאים, כגון ראשי ישיבות, ר"מים, רבנים חשובים ועסקני ציבור. בחוגים מסוימים מקובל שחתן ביום חתונתו לובש פראק, ובשנים האחרונות החל להיות גם חלק מלבושם של הגברים החרדים הנשואים בחגים ובאירועים חגיגיים.
חולצה לבנה
החולצה הלבנה מהווה חלק בלתי נפרד מהלבוש החרדי. גברים וילדים מגיל בר מצווה לובשים חולצה לבנה מכופתרת כל יום. ישנם מספר חברות חרדיות המייצרות במיוחד חולצות לבנות לציבור החרדי, ומותאמות עבורו. למשל, השרוול יותר רחב במקום שבו מניחים תפילין, יש חולצות שסוגרים את הכפתורים ימין על שמאל לשיטת החסידים, יש חולצות עם צווארון יותר ארוך על מנת לא להתנגש בזקן, ועוד.
גרביים
נשים חרדיות לובשות גרביים עד מעל לברכיים. לרוב הן בצבעי: רגל/ שחור/ אפור. לרוב, בנות הסמינרים נדרשות ללבוש גרבי רגל לסמינר. הגרביים לנשים חסידיות צריכות להיות חומות כהות מספיק שלא ייראו כרגל ממש אמנם גרביים שחורות נחשבות למודרניות יותר. חסידות סאטמר הולכות עם פס שחור באמצע הגרב שיראו בבירור שזה לא חלק מהרגל.
חוות נחלאות
רקע
גם יוסף ויץ (שבאותה תקופה היה חבר דירקטוריון בקק"ל ועסק בניהול מרבית השטח החקלאי של מדינת ישראל) במאמר "פתרון הבעיה" שפרסם בעיתון ההסתדרות "דבר", העוסק בתכנון ההתיישבות, הציע הקמת חוות על ידי חברות פרטיות בעלות הון כדוגמת "מהדרין" ו"יכין-חק"ל", וכן מציע הקמת חוות של "חוג הפקידים". לטענתו, בקרב הפקידים במשרדי הממשלה ובמוסדות הציבוריים, נמצאים רבים שהם בעלי יכולת ורצון להתנחל על הקרקע.
בדיון שהתקיים בנושא, מנהל מחלקת ההתיישבות בסוכנות, רענן ויץ (בנו של יוסף ויץ), התנגד לרעיון מתוך אמונה שהציונות צריכה לקשור את העולים לקרקע, והזהיר את שר האוצר לוי אשכול שהחוות יביאו רק שחיתות. בכתבות שפורסמו, אין הסבר לטענתו של רענן ויץ בהקשר לשחיתות, אבל דוברים אחרים הסבירו את התנגדותם. יהודה ברגינסקי הזהיר כי "מוכרח להיות שימוש לרעה מצד הפקידים בכלים ובאנשים". יצחק לוי הזכיר כי "בבית הזה הקפדנו שאסור למכור לעובד סוכנות אפילו עיפרון מהמחסנים" והוא שאל גם "מדוע רק פקידי מחלקת ההתיישבות נהנים מההטבות ולא כל עובדי הסוכנות או עם ישראל כולו?". חוות "נחלאות" הייתה חוליה ראשונה בשרשרת של חוות שנועדו לפקידי הסוכנות והממשלה. תוך זמן קצר הוקמו שלוש אגודות נוספות, ועד לפיצוץ הפרשה קיבלו כל ארבע האגודות ביחד 385 אלף לירות.
באנגאנגטה
תנועה ותחבורה
באנגאנגטה ממקומת ליד הכביש האזורי P15 והכביש הלאומי N4. בנוסף יש באנגאנגטה מוסך ותחנת דלק.
אילן ביטון
ביוגרפיה
ביוני 2018 הודיע ביטון על התמודדותו לראשות העיר רמת גן מטעם הליכוד.
תראבין
היישוב
המדינה העבירה את שבט תראבין ממקום למקום כמה פעמים עד שבשנת 2005 מתחם מאהל השבט ובתיו הוכר על ידי מדינת ישראל כיישוב בשם תראבין א-צאנע, בהתאם להחלטת ממשלה מס' 881 מיום 29 בספטמבר 2003. במסגרת אותה החלטה הוקמו שמונה יישובים בדואים נוספים, כששבעה מתוכם (כולל תראבין א-צאנע) נכללו בתחומי מועצה אזורית אבו בסמה.
בדז'יך הרוזני
הרוזני נולד בליסה נד לבם, בוהמיה, האימפריה האוסטרו-הונגרית. בעיר קולין הוא למד עברית וערבית. באוניברסיטת וינה למד אכדית, ארמית, שפות אתיופיות, שומרית וסנסקריט, כמו גם את כתב היתדות שהיה נהוג באסיה הקטנה, מסופוטמיה והאימפריה הפרסית. הרוזני למד מזרחנות באוניברסיטת ברלין.
רנה לאסר
ביוגרפיה
ב-1949 הוא זכה בכוכב הראשון במדריך מישלן האדום, ב-1951 הוא זכה בכוכב השני וב-1962 זכה בכוכב השלישי.
אנטואן ברימל
מיסות
ברימל נודע בעיקר במיסות שלו, שהמפורסמת ביותר בהן היא Missa Et ecce terræ motus בת שנים-עשר הקולות. טכניקות ההלחנה שלו השתנו לאורך חייו: לעיתים השתמש בטכניקת קנטוס פירמוס, שנחשבה כבר לארכאית בסוף המאה ה-15, וכן בטכניקה של מיסת פרפרזה, שבה חומר המקור מופיע מעובד ומשוכלל, בקולות אחרות מן הטנור ובמקרים רבים באימיטאציה. הוא השתמש בצמדי אימיטאציות, כמו ז'וסקן, אבל לא פעם בצורה חופשית יותר מזו שהייתה מקובלת על המלחין המפורסם יותר. טכניקה יוצאת דופן יחסית שנקט במיסה ללא שם הייתה השימוש בחומר מקור שונה לכל אחד מהפרקים (שמות מיסות לקוחים מן היצירה הקיימת, ששימשה להן לבסיס, בדרך כלל קנטוס פלאנוס, מוטט או שאנסון; מסיבה זו המיסה נטולת שם). ברימל כתב מיסה l'homme armé כמו עוד מלחינים רבים בתקופת הרנסאנס; הוא הלחין אותה כיאות כמיסת קנטוס פירמוס, כשהשיר הפופולרי מופיע בצלילים ארוכים בטנור, כדי שיישמע בקלות. כל המיסות שלו, בחריג אחד של המיסה ב-12 קולות, כתובות לארבעה קולות.
ג'ון ד. רוקפלר
ילדותו ותחילת דרכו
עם זאת, במהלך שנות ה-60 של המאה ה-19 הבין רוקפלר כי עתידו של עסק סוחרי עמלות בקליבלנד מוגבל. הוא השתכנע כי מסילות הברזל יהפכו לאמצעי התחבורה העיקרי של מצרכים חקלאיים. זה יהיה לחסרון של קליבלנד, כיוון שמעמדה כנמל חשוב בימת אירי היה יתרון התחבורה העיקרי שלה. רוקפלר ראה שתפוקת התבואה העולה של המערב התיכון וצפון מערב של חברת 'ג'יי ג'יי היל' תשנה את אופי העסק לתמיד. רוקפלר שיער כי המייצרות הענקיות על ימת מישיגן וטוחני הקמח של מיניאפוליס יהיו השחקנים הדומיננטיים בעסק. רוקפלר האמין שעתידה של קליבלנד טמון באיסוף ומשלוח חומרי תעשייה גולמיים - לא מצרכים חקלאיים. זה יאפשר לקליבלנד לנצל את היתרונות הגאוגרפיים שלה - באמצע הדרך בין חוף הים המזרחי לשיקגו - הנגישה גם לתחבורה ברכבת וגם במים. הוא ראה את ההזדמנות שלו לעסק חדש בשנת 1863 - נפט.
שנותיו האחרונות
עיקר פעילותו בשנים שאחרי פרישתו הוקדשה למעשי צדקה. ההערכה היא כי עד למותו תרם רוקפלר סכום של כחצי מיליארד דולר (שווה ערך ליותר מ-100 מיליארד דולר בערכי המטבע של ימינו). רוקפלר גם העניק מתנות בערך רב לבני משפחתו, בעיקר בעשור האחרון לחייו, ובמותו בגיל 97, בשנת 1937 נותר בידיו רק חלק קטן מעושרו.
נסיכות אנהלט-דורנבורג
נסיכות אנהלט-דורנבורג הייתה ענף זוטר של בית אסקניה, אשר הייתה ממוקמת בגרמניה, והתקיימה בין השנים 1667–1742.
נאות חובב
היסטוריה
המפעל הראשון שהוקם במקום היה "מכתשים-דרום" מקבוצת מכתשים מפעלים כימיים. בשנת 1977 החלה הקמתו של המפעל השני, של חברת תרכובות ברום.
בעיות אקולוגיות
נאות חובב הוא אזור תעשייה רחב ידיים, המכיל 21 מפעלים ושלושה מתקני טיפול ומיחזור פסולת. המפעלים מייצרים כמחצית מכלל הכימיקלים המיוצרים בישראל, בתוכם תשומות לחקלאות, מטהרי מים, מעכבי בעירה וכימיקלים לתעשיית התרופות והקוסמטיקה. באזור התעשייה קיים מפעל לטיפול בפסולת מסוכנת והמשמש גם כאתר הטמנה לפסולת כימית רעילה מכל הארץ. מפעילת האתר היא החברה לשירותי איכות הסביבה. האתר נמצא זמן רב בוויכוח ציבורי, בשל בעיות אקולוגיות שהוא יוצר.
במאי 1985 נפגעו 25 חיילים כתוצאה משאיפת מגז רעיל שנפלט מאחד המפעלים, אך הדבר נשמר בסוד במשך שלושה חודשים, בינואר 1986 נפגעו שלושה חיילים נוספים.
תנועת בעלי חיים ביבשה
מספר הרגליים
מספר הגפיים שנועדו לתנועה משתנה בין בעלי החיים, ולעיתים אותו בעל חיים ישתמש במספר שונה של רגליים בנסיבות שונות.
מלבד העופות רוב בעלי החוליות היבשתיים שיש להם רגליים הם ארבע-רגליים - היונקים הזוחלים והדו-חיים נעים בדרך כלל על ארבע רגליים. קיימות צורות רבות של הליכה על ארבע.
מבנה הרגל וכף הרגל
בין חסרי החוליות היבשתיים יש מספר צורות של רגליים. הרגליים של פרוקי הרגליים בנויים (כפי ששמם מעיד עליהם) מפרקים ונתמכים בשריון חיצוני קשה, כשהשרירים מוצמדים למשטח הפנימי של שלד חיצוני זה. לבעלי החיים ממערכת נושאי הציפורניים - קבוצה של בעלי חיים יבשתיים בעלי רגליים - יש רגלים קצרות רכות הנתמכות על ידי שלד הידרוסטטי (מבנה המכיל נוזל). לרגליים המדומות, שיש לחלק מהזחלים האמיתיים בנוסף לשש הרגליים הפרוקות התקניות שיש להם, יש מבנה דומה לאלו של נושאי הציפורניים, עובדה שגרמה לחוקרים לשער כי היה להם בעבר אב קדמון משותף.
דרכי הילוך
בהליכה מונחות, בכול פרק זמן נתון, חלק מהרגליים של בעל החיים על הקרקע. זו היא דרך ההילוך הנפוצה ביותר, והיא מצויה בכמעט כל בעלי החיים בעלי רגליים. ריצה היא, על פי ההגדרה הבלתי פורמלית, דרך הילוך שבה בחלק מהזמן מצויות כל הרגליים באוויר. מצב המכונה "רגע התליה באוויר". טכנית "רגעי תלייה באוויר" מתרחשים לא רק בריצה אלא גם בדהירה וגם בקפיצה. דרכי הילוך בהן מתרחשים "רגעי תלייה באוויר" נפוצים בין בעלי חיים רבים, ובהשוואה להליכה זו דרך הילוך מהירה יותר אבל זו צורת תנועה בזבזנית יותר באנרגיה.
מרבית בעלי החיים נעים בכיוון ראשם. עם זאת, קיימים גם יוצאים מן הכלל. סרטנים קצרי בטן (Brachyura) נעים הצידה, חולד עירום (Heterocephalus), החי במנהרות צרות מתחת לפני הקרקע, יכול לנוע קדימה או אחורה באותה מהירות. סרטני נהרות (Astacoidea) נעים אחורה מהר יותר משהם נעים קדימה.
תנועה בלא גפיים
כמה בעלי חיים התפתחו בלא גפיים, דוגמת בעלי חוליות חסרי גפיים יבשתיים ודו-חיים וכן חסרי חוליות. בהיותם נטולי גפיים משתמשים בעלי חיים אלו בגופם ליצירת כוח הנעה. תנועות של בעלי חיים אלו מכונים "החלקה" או "זחילה", אף שבשני מונחים אלו לא נעשה שימוש פורמלי בספרות המדעית ובמונח השני משתמשים גם כדי לתאר תנועה מסוימת של בעלי חיים הנעים על ארבע גפיים. כל בעלי החיים נטולי הגפיים שייכים לקבוצות ההטרותרמיות (בעלי "דם קר" או גם פויקלתרמיים), אין אף בעל חיים הומיאותרמי (כלומר בעל "דם חם") שהוא נטול גפיים, כלומר אין עופות או יונקים נטולי גפיים.
קורוסטן
תיאור כללי
התעשייה בעיר כוללת מפעלי ייצור שונים, כמו מפעל לחלקי חילוף לכלים חקלאיים ומפעל ליריעות איטום.
בסון
מבנה הבסון
הבסון הופיע לראשונה בצורתו המודרנית בשנת 1800, והוא אחד מהכלים היחידים שלא שונתה צורת בנייתם באופן מהותי מאז יצירתם.
מייק המל
ביוגרפיה
בשנת 2010 נערך מצעד הגאווה הראשון בראשון לציון בחסות האגודה ונערך אירוע הגאווה הראשון בבאר שבע על ידי הסניף המקומי של האגודה. ב-9 באוגוסט אותה שנה קיבלה אגודת הלהט"ב את אות הנשיא למתנדב המוענק על ידי נשיא מדינת ישראל.
טבילת נידה
הכנות לטבילה
מדאורייתא, האישה סמוך לטבילתה צריכה לעיין בכל גופה ולוודא שאין עליו דבר חוצץ. עזרא הסופר תיקן באחת מעשר תקנותיו, כי על האישה הטובלת לחפוף את שערה במים חמים ולסורקו לפני הטבילה, כדי לוודא שאין חציצה בשיער. האמורא רבא הוסיף לתקן כי האישה תדיח במים את 'בית קמטיה' במים, כלומר כל המקומות הנסתרים, כגון בית השחי, מקום הערווה, ונקבי האוזניים. המנהג כיום לרחוץ ולשרות את כל הגוף במים לפני הטבילה.
זמן הטבילה
זמן טבילת הנידה הוא בלילה שבסיום היום השביעי להופעת הווסת. אולם בשלהי תקופת התנאים, בעקבות טרדות הגלות וצרות הרומאים, ראה רבי יהודה הנשיא שנוצר בלבול בספירת ימי הנידה והזיבה, ותיקן שכל אשה הרואה דם ווסת במשך שלושה ימים צריכה לחשוש שמא נעשתה מכך זבה גדולה, ועליה לספור שבעה ימים נקיים מדם. בתקופת האמוראים נוספה חומרה שהוסיפו בנות ישראל על עצמן, שאפילו ראתה טיפת דם כחרדל – מונה שבעה ימים נקיים.
צניעות בטבילה
יש שכתבו שיש לאשה להיות צנועה בליל טבילתה, וכן נהגו הנשים להסתיר את ליל טבילתן שלא ללכת במהומה או בפני הבריות, שלא ירגישו בהן בני אדם, ומי שאינה עושה כן, נאמר עליה "ארור שוכב עם בהמה" בהתאם למנהג זה, התיר הרב יהודה אסאד לאשה בעלת חנות — שהיא ובעלה ביקשו לדחות את טבילתה שחלה במשך ימי השבוע, כדי שלא ירגישו אחרים בהליכתה — לדחות את טבילתה לערב שבת.
הר קוואג'יוויק
גובהו של ההר 1,963 מטרים מעל פני הים. ההר הוא ההר הגבוה ביותר בצפון האי באפין, וההר השלישי בגובהו בהרי באפין (המשתרעים עם איים נוספים). ההר הוא ההר ה-8 בגובהו באוקדילרה הארקטית.
תא אלקטרוכימי
אלקטרודות
בצורתו הבסיסית ביותר, יכיל כל חצי תא גלווני פיסת מתכת, המכונה אלקטרודה, המתכת טבולה בתוך תמיסה מימית של יונים חיוביים (קטיונים) של אותה המתכת. לעיתים משתמשים בשם "אלקטרודה" לתיאור חצי התא כולו. בכל אחד מחצאי התא, המתכת והיונים של המתכת יהיו שונים. באנודה, בה מתרחש חמצון, תתפרק אלקטרודת המתכת בהדרגה אל תוך התמיסה, כשאטומי המתכת הנייטרליים ימסרו את האלקטרונים שלהם ויצאו אל התמיסה כיונים טעונים חיובית. בקתודה, בה מתרחש חיזור, תצופה האלקטרודה באטומי מתכת שיצאו מהתמיסה – כלומר בקטיונים שיקבלו, על גבי האלקטרודה, אלקטרונים המגיעים מחצי תא החמצון. כדי לאפשר את זרימת האלקטרונים מהאנודה לקתודה, מחוברות שתי האלקטרודות בתיל מוליך. באופן כללי, זו התגובה המתרחשת בחצאי התא הפשוטים ביותר – בקתודה משמאל לימין, ובאנודה מימין לשמאל:
מבנים אחרים
כאשר אין בין מרכיבי חצי התא מתכת, ישמש כאלקטרודה מוט עשוי מתכת אדישה (אינרטית) כגון פלטינה. במקרים בהם המומסים בתא הם מחזרים חזקים מיוני פלטינה (שהפוטנציאל שלהם 1.2V+), עלולה הפלטינה להתחמצן, ואז מחליפים אותה במוט גרפיט, טבול בתוך תמיסת חצי התא. מערכות מסוימות מכילות גזים, המבעבעים לתוך תמיסת חצי התא סביב האלקטרודה.
דוגמה לתא אלקטרוכימי
ניקח חצי תא שבו ישנה אלקטרודת ברזל הטבולה בתמיסה המכילה יוני ברזל, וחצי תא שבו ישנה אלקטרודת מגנזיום הטבולה בתמיסה המכילה יוני מגנזיום. בשני חצאי התא החשמלי מתרחשת תגובת שיווי משקל שבה המתכת המוצקה הופכת ליונים טעונים שלה ולהפך. כעת נחבר לתא נורה (או כל מכשיר חשמלי אחר) כאשר קצוות החוטים שיוצאים ממנה נוגעים באלקטרודות. נחבר לתא גם את גשר המלח הטבול בתמיסה מימית המכילה יונים שאינם מצויים באף אחד מחצאי התאים. הנורה תידלק ואט אט תיחלש עוצמת ההארה שלה.
הסבר התופעה
תא אלקטרוכימי תקני הוא תא שכל אחד מחצאי התאים שלו תקני. הכוונה שהטמפרטורה של מערכת הניסוי תהיה טמפרטורת החדר, 25 מעלות צלזיוס, שכל הגזים המעורבים בתגובה יהיו בלחץ של אטמוספירה אחת ושריכוז היונים בכל אחת מהתמיסות הוא מולר אחד- 1M (מול יונים לליטר מים). עם ההתקדמות עד לקבלת שיווי משקל יירד מתח התא עד שהנורה תכבה. במצב זה נוצר שוויון פוטנציאלים שנדון במסגרת האלקטרוכימיה. פוטנציאל החיזור של חצי תא ברזל תקני ((Fe(s)|Fe2+(aq) הוא 0.45- וולט ואילו פוטנציאל החיזור של חצי תא מגנזיום הוא 2.37-. אם נחסר את הערך הגבוה מן הערך הנמוך נקבל את המתח הראשוני של התא: 1.92 וולט.
פרנק שירן
פרנסיס "פרנק" ג'וזף שירן (באנגלית: Francis "Frank" Joseph Sheeran; 25 באוקטובר 1920 - 14 בדצמבר 2003) אשר נודע בכינוי "האירי" (The Irishman) היה בכיר באיגוד נהגי המשאיות בארצות הברית, ויד ימינו של ג'ימי הופה. במקביל, היה גם מאפיונר בכיר, חבר במשפחת בופלינו, ומחסל מטעמו של ראסל בופלינו. ב-1980 הורשע בסחטנות ונידון ל-32 שנות מאסר, מתוכן ריצה 13.
איסטיס
תיאור הסוג
סוג זה כולל עשבים חד או רב-שנתיים. השם העברי זהה לשם הלטיני. תפוצת הסוג היא אירנו-טורנית בעיקרה, דהיינו בערבות של מרכז אסיה. מינים מעטים מיוצגים גם במזרח אסיה ובאזור הים-תיכוני.
Sonic Mania
עלילה
המשחק מתרחש לאחר אירועי המשחק "סוניק ונאקלס", סוניק וטיילס גילו אנרגיה עוצמתית באי המלאכים וטסו במטוס שלהם, הטורנדו, על מנת לחקור אותה. אולם דוקטור אגמן שלח קבוצה של אגרובוטים כדי להגיע לשם לפני סוניק וטיילס. האגרובוטים גילו את מקור האנרגיה, אבן אודם קסומה בשם רובי הפנטום, בדיוק אז סוניק וטיילס הגיעו. האגרובוטים קיבלו אנרגיות חדשות מאבן האודם, ונהפכו לקשים, ושלחו את סוניק, טיילס, ואת שמר האי נאקלס, אל אזורים שהם ביקרו על מנת שם הם רדפו אחרי רובוטניק כדי למנוע ממנו להשתמש באבן האודם למטרות רשע.
הפצה
סדרת סרטונים קצרים של 5 פרקים בשם "Sonic Mania Adventures" שודרה בערוץ היוטיוב של סוניק בין מרץ ליולי 2018, אשר פרסמה את גרסת ההרחבה Sonic Mania Plus.
ניקודימוס פאפאווסיליו
קריירה
פאפאווסיליו שיחק בנעוריו במחלקת הנוער של ארסנל, ממננה עבר לזו של אולדהאם אתלטיק. בגיל 18 הצטרף לקבוצה הבוגרת של OFI כרתים מליגת העל היוונית במדיה שיחק 5 שנים. בשנת חתם לשנתיים בניוקאסל יונייטד תמורת 120 אלף פאונד. ב-14 באוגוסט 1993 הפך לקפריסאי הראשון שמשחק בפרמייר ליג כאשר ערך את הופעת הבכורה שלו בקבוצה במשחק הליגה נגד טוטנהאם הוטספר. עד תום העונה רשם רק 7 הופעות ובסוף השנה חזר לכרתים.
אמבאלה אמבוטה ביסקוט
קריירת מועדונים
ביסקוט התחיל את הקריירה שלו בקבוצת מזמבה ובגיל 18 הצטרף למוטמה פמבה.
בינואר, ביסקוט חתם בהפועל תל אביב. ב-15 בינואר 2005, ביסקוט ערך את הופעת הבכורה שלו בקבוצה בהפסד 0–2 למכבי פתח תקווה. ב-2 במרץ 2005, ביסקוט הבקיע את שער הבכורה שלו בקבוצה בניצחון 0–2 נגד הפועל רמת השרון במסגרת סיבוב ט' של גביע המדינה.
לויקופניה
מצבים רפואיים
סיבות נוספות של ספירת תאי דם לבנים נמוכה הן זאבת, לימפומת הודג'קין, סוגים מסוימים של סרטן, טיפוס הבטן, מלריה, שחפת, קדחת דנגי, זיהומי ריקציה, הגדלה של הטחול, מחסור בחומצה פולית, פסיטקוסיס, אלח דם ומחלת ליים. קיימות סיבות רבות אחרות, כגון מחסר במינרלים מסוימים כמו נחושת או אבץ.
נבחרת סינגפור בכדורסל
נבחרת סינגפור בכדורסל היא נבחרת הכדורסל הלאומית של סינגפור.
בית הספר הדמוקרטי קשת
המבנה הרעיוני של בית הספר
בית הספר הדמוקרטי "קשת" מחולק לארבע חטיבות גיל: התלמידים מכל הכיתות לומדים באותם חללים, ונמצאים יחד בפעילויות רבות במשך היום ובמשך השנה.
אפרת פינקל
ביוגרפיה
בין השנים 2014–2017 שימשה כראש צוות בורסה בבנק לאומי.
דורין אטיאס
ביוגרפיה
ב־2020 השתתפה אטיאס בעונה התשיעית של תוכנית הטלוויזיה מחוברים בהוט.
עליות חיסול גלויות
עולי יהדות עיראק הועלו לארץ ישראל במבצע עזרא ונחמיה ועולי יהדות תימן הועלו ארצה במבצע על כנפי נשרים.
2 בספטמבר
2 בספטמבר הוא היום ה-245 בשנה בלוח הגריגוריאני (246 בשנה מעוברת). עד לסיום השנה נשארו עוד 120 ימים.
משפט ההדחה השני של דונלד טראמפ
הדחת נשיא לשעבר
הפרופסורים למשפטים לורנס ה. טרייב מבית הספר למשפטים באוניברסיטת הרווארד וסטיבן ולאדק מאוניברסיטת טקסס באוסטין טוענים כי מכיוון שהדחה סופית מתפקיד היא רק נגזרת אחת משתי אפשרויות של הרשעה בסנאט (השנייה היא פסילה עתידית לכהונה בתפקיד ציבורי נוסף), תכלית המשפט אינה בטלה לו הנידון הוא אדם שלא מאייש משרה פדרלית. גרג נונזיאטה (Nunziata), לשעבר משפטן רפובליקני בוועדת המשפט של הסנאט, ציין גם הוא באופן דומה כי משום שסמכות ההדחה כוללת את הכוח לפסול את האדם משירות פדרלי לכל החיים (Disqualification), מה שמאפשר לנושאי משרה להתחמק מכך על ידי התפטרות גרידא, "יעניק לעונש חשוב זה אמינות".
צוות ההגנה המשפטית של טראמפ
היועץ המשפטי של הבית הלבן, פט סיפולוני, שסייע להוביל את ההגנה המשפטית של טראמפ במהלך ההדחה הראשונה, אף הוא לא השתתף בהדחה השנייה. סיפולוני עזב את תפקידו ב-20 בינואר, מיד עם ההשבעה של ג'ו ביידן לנשיאות ארצות הברית. ג'יי סקולוב, עורך דין אישי נוסף של טראמפ שמילא תפקיד במהלך ההדחה הראשונה, גם הוא לא הגן על טראמפ במשפט ההדחה. עורכי דין אחרים שהגנו על טראמפ במהלך משפט ההדחה הראשון שלו, בהם התובעת הכללית של פלורידה לשעבר, פאם בונדי, מארק קסוביץ', סגן היועמ"ש של הבית הלבן פטריק פילבין והמשפטן אריק הרשמן, לא הצטרפו לצוות פרקליטיו של טראמפ. יתרה מכך, חלק מעורכי הדין שמיאנו להצטרף לצוות ההגנה המשפטית של טראמפ, הסבירו כי מעשיו של טראמפ אינם ניתנים להגנה. משרדי עורכי דין בולטים רבים סירבו לייצג את טראמפ בהקשר לניסיונותיו לערער על תוצאות הבחירות לנשיאות ארצות הברית 2020. קבוצת החשיבה "The Lincoln Project" לחצה בפומבי על משרדי עורכי דין שלא לייצג את טראמפ.
הסנאטורים
נכון ל-1 בפברואר, 40 סנאטורים (39 דמוקרטים וסנאטור עצמאי אחד, ברני סנדרס) תמכו בהרשעה, 37 סנאטורים (כולם רפובליקנים) התנגדו להרשעה, 21 סנאטורים (8 דמוקרטים, אנגוס קינג העצמאי ותריסר רפובליקנים) הביעו נכונות להרשעה אך לא תמכו או התנגדו, ושתי סנאטוריות (דב פישר וקירסטן סינמה) מיאנו לספק עמדה רשמית או הביעו את עמדותיהן במעורפל.
ערעורו של ראנד פול על המשפט
הסנאטור הרפובליקני ראנד פול, אחד משני נציגיה של קהיליית קנטקי, כפה על הסנאט ב-26 בינואר הצבעת "טיעון סדר" מתוך כוונה לדחות את האישום של בית הנבחרים, בתואנה כי אין זה חוקתי להדיח נשיא ארצות הברית לשעבר. ההתנגדות נדחתה ברוב של 55 מתנגדים אל מול 45 תומכים, כאשר כל הסיעה הדמוקרטית לצד חמישה סנאטורים רפובליקנים (סוזן קולינס ממיין, ליסה מרקאוסקי מאלסקה, מיט רומני מיוטה, בן סאס מנברסקה ופט טומי מפנסילבניה) הצביעה בעד דחיית ההצעה של פול. הצבעה זו נתפסה כ"הצבעת מבחן", כזו שנתנה עדות מוצקה לכך שהסנאט לא יגיע לרוב בן שני שלישיים הדרוש להדחתו של טראמפ.
תזכיר המשפט
על פי הסכם בין מנהיג הרוב צ'אק שומר למנהיג המיעוט מיץ' מקונל, נקבע לוח הזמנים הטרום-משפטי.
הצגת התזכיר הטרום-משפטי הוצג בפני הסנאט ב-8 בפברואר, ושלב ההגנה במשפט החל יממה לאחר מכן ב-9 בפברואר.
כתב ההגנה של טראמפ
טראמפ, באמצעות עורכי דינו ברוס ל. קסטור הבן, דייוויד שׁוֹאֶן ומייקל ט. ואן דר וין, טען כי ההנהגה הדמוקרטית בבית הנבחרים עוסקת ב"ניסיון אנוכי" לתעל לטובתה את ההסתערות על הקפיטול ואת השלכותיה. הם טענו שבמקום לרפא את האומה או להעמיד לדין מחוקקים שהשתתפו בהסתערות, הדמוקרטים פועלים "לרתום באופן נחרץ את הכאוס של האירוע לרווח פוליטי אישי". באופן לא שגרתי למסמכים משפטיים, עורכי הדין של טראמפ השתמשו ברטוריקה מפלגתית, וכתבו שהדמוקרטים סובלים מ"תסמונת הפרעת טראמפ" ; ביקשו "להשתיק יריב פוליטי ומפלגת מיעוט" כחלק ממאמץ שנמשך שנים; ו"רעבים לתיאטרון פוליטי שיהווה סכנה לדמוקרטיה הרפובליקנית שלנו ולזכויות היקרות לנו".
כתב ההגנה של טראמפ הציג 15 התייחסויות למאמר שכתב המלומד המשפטי בריאן קאלט ב-2001, בו הסיק קלאט כי הדחה של נשיא לשעבר אינה חוקתית. קאלט לעומת זאת השיב כי עורכי הדין של טראמפ העלו "מצג שווא תפל" על עבודתו, וכי למעשה הסיק שישנו "בסיס איתן" להדחות בדיעבד של נשיא, לאחר שהצהיר ודחה טיעונים מנוגדים.
תביעה
מיד לאחר תום היום הראשון לטיעוני הפתיחה במשפט, הסנאטור מייק לי העלה התנגדות. הוא עבר לתקוף חלק מהמצגת של התביעה בה תיארו את שיחת הטלפון של טראמפ אליו ואל הסנאטור טומי טוברוויל, וטען כי תיאור השיחת הטלפון היה שגוי מיסודו. הדבר עורר בלבול רב, שכן דובריהם של לי וטוברוויל איששו את שיחת הטלפון של טראמפ. למרות המצב המסובך, מנהל ההדחה הראשי רסקין הסכים בסופו של דבר להתנגדותו של לי וקרא לכך "מהומה רבה על לא דבר".
הגנה
ואן דר וין טען כי אם אכן ההסתערות על הקפיטול הייתה מתוכננת כפי שטענו תיקים פליליים שהוגשו כנגד פורעים בהסתערות, טראמפ לא יכול היה להסית את מה שכבר תוכנן. שואן טען כי בית הנבחרים לא העניק לצוות ההגנה המשפטית של טראמפ שום הליך הוגן במהלך ההדחה עצמה של בית הנבחרים, וכי בית הנבחרים תמרן צילומים והעביר מידע לא מדויק. הם גם הוספיו לבקר את מנהלי ההדחה על שבתוקף אמרו כי ניתן לבסס ראיה "לפי דיווחים" בעיתונות.
פרס שאו
זוכי הפרס
להלן רשימת מקבלי הפרס (נכון ל-2023). המדינות בסוגריים מתייחסות למקום העבודה של מקבלי הפרס בעת קבלתו.
הסנאט הקנדי
זכותן של נשים לכהן בסנאט
חוק החוקה משנת 1867 לא אסר על נשים להיות חברות בסנאט. בפועל, לא מונו נשים לסנאט, ורק בשנת 1927 פנו חמש נשים לבית המשפט העליון של קנדה בדרישה שבית המשפט יקבע כי נשים רשאיות לכהן בסנאט. החוק משנת 1867 דן ב"אישים" (Persons) הזכאים לכהן בסנאט, והנשים דרשו מבית המשפט העליון לקבוע כי "אישה" היא בגדר אותם "אישים". בפסק הדין בעניין אדוארדס נגד התובע הכללי של קנדה קבע בית המשפט העליון פה אחד שנשים אינן בגדר "אישים" ואינן זכאיות לכהן בסנאט. בית המשפט העליון הסתמך בהחלטתו על כוונתם המקורית של מנסחי החוקה, אשר לא צפו מינוי נשים לסנאט, וכן תוך הסתמכות על המונח "הוא" (he) בסעיפים רבים בחוק בהתייחסות לסנאטורים. הנשים ערערו על פסק הדין לוועדה השופטת של מועצת המלך בממלכה המאוחדת ששימשה כבית משפט עליון לערעורים של האימפריה הבריטית וזו קבעה כי אין כל מניעה שנשים יכהנו בסנאט, וכי "אישים" כולל גם "נשים". בעקבות קביעה זו המליץ ארבעה חודשים מאוחר יותר, ראש ממשלת קנדה דאז ויליאם ליון מקנזי קינג, למלך קנדה למנות את קיירין וילסון מאונטריו לסנאט הקנדי.
נוהלי עבודה
באולם הסנאט נערך טקס פתיחת הפרלמנט. טקס רשמי זה נערך מדי שנה בתחילת כל מושב של הפרלמנט הקנדי. במהלך הטקס מתכנסים באולם חברי שני בתי הנבחרים, והמונרך, או בהיעדרו, המושל הכללי של קנדה, נושא את הנאום מן הכס הקובע את סדר היום של הממשלה למושב המתחיל.
דיון בסנאט יכול להיות מוגבל בזמן, אם התקבלה החלטה על כך. כמו כן ניתן לעצור דיון קודם לסיומו באמצעות הצעה לסיום הדיון ולפתוח בהצבעה. דיון מסתיים אם אף אחד מהסנאטורים אינו רוצה לנאום (אף אם טרם חלף הזמן המוקצב לדיון).
ועדות
בסנאט הקנדי פועלות מספר ועדות קבועות. הוועדות דנות בחוקים המוצעים ויכולות לערוך בהם שינויים.
הרכב נוכחי
נכון לשנת 2006:
סינפסה חשמלית
סינפסה חשמלית מהווה קשר מכני וחשמלי בין שני תאים שכנים בנקודה בה קיים מבנה אנטומי אשר כמעט מצמיד את התאים זה לזה, ומאפשר מעבר ביניהם. אזור זה של תקשורת בין התאים נקרא באנגלית gap junction. מבנים כאלה קיימים בין תאים בהרבה רקמות בגוף, אבל כאשר הם מחברים תאי עצב הם מאפשרים מעבר של מסר חשמלי. הפער בין קרומי התאים באזורים אלה הוא כ-3.5 ננומטר, מרחק קצר משמעותית מהמרחק של 20 - עד 40 ננומטר המפריד בין תאים בסינפסות כימיות. בבעלי חיים רבים, סינפסות חשמליות קיימות ומתפקדות לצד סינפסות כימיות.
השפעות
סינפסות חשמליות פעילות בחלקים נרחבים של מערכת העצבים המרכזית.
אליהו חסין
הספר
העמדה הנגדית, המאמינה באחריותו של לבון, באה לידי ביטוי שמונה שנים לאחר מכן בספר "מי נתן את ההוראה: העסק הביש – פרשת לבון והתפטרות בן-גוריון" מאת חגי אשד שיצא לאור בשנת 1969. דוד בן-גוריון עצמו פרסם בשנת 1965 ספר בשם "דברים כהוויתם" בו פרש את אירועי העסק הביש והביע את עמדתו כי לבון הוא שנתן את ההוראה.
70 מיליון סיבות לעושר
עלילת הסדרה
את נעימת הפתיחה של הסדרה מבצע המוזיקאי עומר הרשמן.
שידור הסדרה
פרק הבכורה של הסדרה שודר ב-31 במאי 2014, בערוץ 2 של הזכיינית קשת, זכה ל-25.7% אחוזי מדרוג. התוכנית שודרה בימי שבת לאחר התוכנית "האח הגדול". שידורה של הסדרה הופסק לאחר הפרק הרביעי, עת החל מבצע צוק איתן. עם תום המבצע, חזרה "קשת" לשדר את פרקי הסדרה, החל מ-14 באוגוסט, בימי חמישי לאחר "הפרלמנט". פרק סיום העונה שודר ב-27 בספטמבר 2014 וזכה לרייטינג של 14.6% ו-464 אלף צופים. העונה כללה 13 פרקים וממוצע של 18.8% אחוזי רייטינג. הסדרה דורגה במקום השלישי מבין חמש הדרמות הנצפות ב-2014, אחרי "פלפלים צהובים" ו"רמזור".
אילון נופר
קריירה בטלוויזיה ובעיתונות
בשנת 2008 שודר בערוץ 8 הסרט "להיות מיומנה" בבימויו של דרור מורה. הסרט ליווה את מייסדי להקת מיומנה עד הבכורה להופעה be באוף ברודוויי, ניו יורק בשנת 2007.